Tr.: Skamander u. Nebentäler — Skepsis (Kurşunlu-Tepe) — 311/310 v.Chr. — JHS 19,1899,330-332 (A) [OGIS 5]
Region: Asia Minor — Troas

[-------- σπουδην] εποιου[μ]εθα [περι της των] [ελληνων ελ]ευθεριας αλλα τε ου μικ[ρ]α δι[α] [τουτο συγχ]ωρουντες και χρηματα προσδια[------- κα]ι υπερ τουτων συναπεστειλαμε[ν] [μετα δημα]ρχου αισχυλον εως δε συνωμολογ[ειτο επι τ]ουτοις την εντευξιν επι του ελλη[σποντου] εποιουμεθα και ει μη κωλυται τι[νες εγε]νοντο τοτε αν συνετελεσθη ταυτα [νυν δε] γενομενων λογων κασσανδρωι και πτο[λεμαι]ωι υπερ διαλυσεων και προς ημας πα[ραγε]νομενων πρεπελαου και αριστοδημου [υπε]ρ τουτων καιπερ ορωντες τινα ων ηξι[ου] κασσανδρος εργωδεστερα οντα επει τα [π]ερι τους ελληνας συνωμολογειτο αναγ[κ]αιον ωιμεθα ειναι παριδειν ινα του τα ολα συντελεσθηναι την ταχιστην επει προ πολλου γ αν εποιησαμεθ απαντα διοικησα[ι] τοις ελλησιν καθα προειλομεθα δια το δε μακροτερον τουτο γινεσθαι εν δε τωι χρονιζειν ενιοτε πολλα και παραλογα συμβαινειν φιλοτιμεισθαι δε εφ ημων τα προς το[υς] ελληνας συντελεσθηναι ωιμεθα δειν μηδε μικρα κινδυνευσαι τα ολα μη διοικηθηναι οσην δε σπουδην πεποημεθα περι ταυτα φανερον οιμαι εσεσθαι και υμιν και τοις αλλοις απασιν εξ αυτων των διοικημενων οντων δ [η]μιν των προς κασσανδρον και λυσιμαχον συντετελεσμενων προς α πρεπελαον επεμψαν αυτοκρατορα απεστειλεν πτολεμαιος προς ημας πρεσβεις αξιων και τα προς αυτον διαλυθηναι και εις την αυτην ομολογιαν γραφηναι [η]μεις δε ου μικρομ μεν ε[ω]ρωμεν το μεταδιδο[ναι φιλ]οτιμιας υ[π]ερ ης πραγματα ουκ ολιγα εσχ[ηκαμεν κ]α[ι] χρηματα πολλα ανηλωκαμε[ν] και τα[υτ]α των προς κα[σ]σανδρον κ[αι λ]υσι[μα]χον ημιν διωικημενων και ευχερεσ[τερας] ουσης της λοιπη[ς π]ραγματειας ου μην αλλα δια το υπολαμ[β]ανειν και των προς τουτον συντελεσθε[ν]των τα προς πολυπερχοντα θασσον αν διοικηθηναι μηθενος αυτωι συνορκουτος και δια την οικειοτητα την υπαρχουσαν ημιν προς αυτον αμα δε και υμας ορωντες κα[ι] τους αλλους συμμαχους ενοχλουμενους υπο τε της στρατειας και των δαπανηματων ωιμεθα καλως εχειν συγχωρησαι και τα[ς δ]ιαλ[υσ]εις ποησασθαι και προς τουτον σ[υνο]μολογησομενον δε απεστειλαμεν αριστο[δ]ημον και αισχυλον και ηγησιαν ουτοι τε δη παρεγενοντο λαβοντες τα πιστα και οι παρα πτολεμαιου οι περι αριστοβουλον ηλθον ληψομενοι παρ ημων ιστε ουν συντετελεσμενας τας διαλυσεις και την ειρηνην γεγενημενην γεγραφαμεν δε εν τηι ομολογιαι ομοσαι τους ελληνας παντας συνδιαφυλασσειν αλληλοις την ελευθεριαν και την αυτ[ον]ομιαν υπολαμβανοντες εφ ημων μεν οσα αν[θ]ρωπινωι λογισμωι διαφυλασσεσθαι αν τα[υτ]α εις δε τον λοιπον χρονον ενορκων γενομενων των τε ελληνων παντων και των εν τοις [π]ραγμασιν οντων μαλλον αν και ασφαλεστε[ρ]ον διαμενειν τοις ελλησιν την ελευθεριαν [κ]αι το συνδιαφυλαξειν δε προσομνυναι α η[μ]εις ωμολογηκαμεν προς αλληλους ουκ αδοξον ουδε ασυμφερον τοις ελλησιν εωρωμεν ον καλως δη μοι δοκει εχειν ομοσαι υμας τον ορκον ον αφεσταλκαμεν πειρασομεθα δε και εις το λοιπον οτι αν εχωμεν των συμφεροντων και υμιν και τοις αλλοις ελλησιν παρασκευαζειν υπερ δη τουτων και γραψαι μοι εδοκει και αποστειλαι ακιον τον διαλεξομενον φερει δε υμιν και της ομολογιας ης πεποημεθα και του ορκου αντιγραφα ερρωσθε.